বিদেশমন্ত্রক
ভারতে জি-২০ সভাপতিত্বকালে জি-২০’র ১০০তম বৈঠক
নয়াদিল্লি, ১৭ এপ্রিল, ২০২৩
বারাণসীতে প্রধান কৃষি বিজ্ঞানীদের  বৈঠকের মধ্য দিয়ে ভারতের জি-২০ সভাপতিত্ব উদযাপন উপলক্ষে ১০০তম বৈঠক অনুষ্ঠিত হচ্ছে। একইসঙ্গে, গোয়ায় স্বাস্থ্যকর্মী গোষ্ঠীর দ্বিতীয়, হায়দরাবাদে ডিজিটাল ইকনোমি কর্মী গোষ্ঠী দ্বিতীয় এবং শিলং – এ মহাকাশ অর্থনীতির শীর্ষ নেতাদের বৈঠকও আজ অনুষ্ঠিত হচ্ছে।
২০২২ সালের ১৬ নভেম্বর বালিতে জি-২০ শীর্ষ বৈঠকে ভারতের প্রধানমন্ত্রী শ্রী নরেন্দ্র মোদীর হাতে জি-২০ সভাপতির পদের দায়িত্ব অর্পণের পর ২০২২ সালের পয়লা ডিসেম্বর ভারতে জি-২০ সভাপতিত্বের বর্ষব্যাপী কর্মসূচির সূচনা হয়েছিল এবং ২০২৩ সালের ৩০ নভেম্বর পর্যন্ত এটি চলবে। এর আগে ২০২২ সালের ৮ নভেম্বর প্রধানমন্ত্রী ভারতে জি-২০ লোগো এবং ভারতের জি-২০ সভাপতিত্বের মূল ভাবনা ‘বসুধৈব কুটুম্বকম্’ – ‘এক বিশ্ব, এক পরিবার, এক ভবিষ্যৎ’– এর সূচনা করেন। ভারতের জাতীয় পতাকার অনুকরণে তৈরি করা জি-২০’র লোগো আমাদের গ্রহমুখী দৃষ্টিভঙ্গী এবং চ্যালেঞ্জের মধ্যেই অগ্রগতির বার্তা দিচ্ছে।
গ্রুপ অফ টুয়েন্টি  ১৯টি দেশ  এবং ইউরোপীয় ইউনিয়নকে নিয়ে গঠিত। জি-২০ সদস্য দেশগুলির জিডিপি হ’ল গোটা বিশ্বের ৮৫ শতাংশ, বিশ্ব বাণিজ্যের ৭৫ শতাংশের বেশি এবং বিশ্ব জনসংখ্যার প্রায় দুই-তৃতীয়াংশ।
ভারতের জি-২০’র সভাপতিত্ব প্রাপ্তির সময় রেকর্ড সংখ্যক অংশগ্রহণকারী উপস্থিত ছিলেন। ১১০টিরও বেশি দেশের ১২ হাজার ৩০০-রও বেশি প্রতিনিধি জি-২০ সম্পর্কিত বৈঠকে উপস্থিত ছিলেন। এর মধ্যে রয়েছে – জি-২০ সদস্য দেশগুলির অংশগ্রহণ, ৯টি আমন্ত্রিত দেশ এবং ১৪টি আন্তর্জাতিক সংগঠন। এ পর্যন্ত ২৮টি রাজ্য ও কেন্দ্রশাসিত অঞ্চলের ৪১টি শহরে জি-২০’র ১০০টি বৈঠক অনুষ্ঠিত হয়েছে। বিভিন্ন রাজ্য সরকার ও কেন্দ্রশাসিত অঞ্চলের অংশগ্রহণ এবং পূর্ণ সহায়তার মাধ্যমে দেশ জুড়ে এই বৈঠকগুলি অনুষ্ঠিত হচ্ছে। ভারতের প্রায় ৬০টি শহরে ২০০-রও বেশি প্রতিনিধিদের জি-২০ সম্পর্কিত বৈঠক অনুষ্ঠিত হবে, যার ভৌগোলিক ব্যাপ্তি সবচেয়ে বেশি। ১৩টি শেরপা ট্র্যাক ওয়ার্কিং গ্রুপ, ৮টি ফাইনান্স ট্র্যাক ওয়ার্ক স্ট্রিম, ১১টি এনগেজমেন্ট গ্রুপ এবং ৪টি ইনিশিয়েটিভস গোষ্ঠীর মধ্যে ফলপ্রসূ আলোচনা হয়েছে। ডিজাস্টার রিস্ক রিডাকশন  সংক্রান্ত একটি নতুন কর্মী গোষ্ঠী, একটি নতুন এনগেজমেন্ট গ্রুপ ‘স্টার্ট আপ ২০’ এবং একটি নতুন উদ্যোগ চিফ সায়েন্স অ্যাডভাইজার্স রাউন্ড টেবিল  কার্যকর করা হয়েছে। ১১টি এনগেজমেন্ট গ্রুপ বেসরকারি ক্ষেত্র, শিক্ষা, নাগরিক সমাজ, তরুণ ও মহিলা, সংসদ, অডিট কর্তৃপক্ষ এবং পুর প্রশাসনের মধ্যে মতবিনিময়ের সুযোগ করে দেবে।
এ পর্যন্ত ৩টি মন্ত্রী পর্যায়ের বৈঠক অনুষ্ঠিত হয়েছে। ২০২৩ সালের ২৪-২৫ ফেব্রুয়ারিতে বেঙ্গালুরুতে অর্থমন্ত্রীদের এবং কেন্দ্রীয় ব্যাঙ্কের গভর্নরদের প্রথম বৈঠক অনুষ্ঠিত হয়। ২০২৩ সালের ১ ও ২ মার্চ নতুন দিল্লিতে জি-২০ বিদেশ মন্ত্রীদের বৈঠক অনুষ্ঠিত হয় এবং ২০২৩ সালের ১২ ও ১৩ এপ্রিল ওয়াশিংটন ডিসি-তে অর্থমন্ত্রীদের এবং কেন্দ্রীয় ব্যাঙ্কের গভর্নরদের দ্বিতীয় বৈঠক অনুষ্ঠিত হয়। উদয়পুরে  এবং কুমারকোমে  ২টি শেরপা বৈঠক অনুষ্ঠিত হয়। এই বৈঠকগুলিতে রেকর্ড সংখ্যক প্রতিনিধি যোগ দিয়েছিলেন। ২৮ জন বিদেশ মন্ত্রী  এবং ২ জন ডেপুটি/উপ-বিদেশ মন্ত্রী -দের বৈঠকে উপস্থিত ছিলেন। মন্ত্রী পর্যায়ের এই বৈঠকগুলিতে উল্লেখযোগ্য ফলপ্রসূ আলোচনা হয়েছে এবং সহমতের ভিত্তিতে জি-২০’র স্বার্থগুলিকে অগ্রাধিকার দেওয়া হয়েছে।
২০২৩ – এর জানুয়ারিতে প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত ভয়েস অফ গ্লোবাল সামিট – এ মন্ত্রী পর্যায়ের বৈঠকে ১৮টি দেশের রাষ্ট্রপ্রধান সহ ১২৫টি দেশের প্রতিনিধিরা অংশগ্রহণ করেছিলেন।
বিভিন্ন অনুষ্ঠানের মধ্য দিয়ে ভারতের বৈচিত্র্য এবং সাংস্কৃতিক ঐতিহ্য তুলে ধরা হয়। ১৫০টিরও বেশি অনুষ্ঠানে ৭ হাজারেরও বেশি শিল্পী অংশগ্রহণ করেন। বিভিন্ন অনুষ্ঠানে সাধারণ মানুষের অংশগ্রহণও নজর কেড়েছে।
৯ ও ১০ সেপ্টেম্বর, ২০২২ – এ নতুন দিল্লি লিডার সামিট জি-২০ সদস্য এবং আমন্ত্রিত দেশগুলির কাছ থেকে ব্যাপক সহায়তা পেয়েছে। বর্তমান আন্তর্জাতিক বিভিন্ন চ্যালেঞ্জের মোকাবিলায় ভারতের জি-২০ সভাপতিত্বে সদস্য দেশগুলি কিভাবে একসঙ্গে কাজ করতে পারে, তা নিয়ে ইতিবাচক আলোচনা হয়েছে।
PG/MP/SB
(